ᱦᱟᱭᱫᱨᱟᱵᱟᱫᱽ

ᱦᱟᱭᱫᱨᱟᱵᱟᱫᱽ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱢᱩᱥᱤ ᱜᱟᱰᱟ ᱫᱷᱟᱨᱮ ᱨᱮ ᱖᱒᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱔᱑ ᱜᱟᱺᱴ ᱢᱤᱞ) ᱨᱮ ᱟᱢᱮᱴ ᱠᱟᱛᱮ, ᱱᱚᱣᱟ ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱰᱮᱠᱠᱟᱱ ᱯᱟᱴᱷᱟᱨ ᱨᱮ ᱢᱮᱱᱟᱜᱼᱟ ᱾ ᱕᱓᱖ ᱢᱤᱴᱚᱨ (᱑,᱗᱕᱙ ᱯᱷᱤᱴ) ᱩᱥᱩᱞ ᱥᱟᱶ, ᱦᱟᱭᱫᱨᱟᱵᱟᱫᱽ ᱨᱮᱱᱟᱜ ᱰᱮᱦᱮᱨ ᱴᱷᱟᱶ ᱠᱨᱤᱛᱨᱤᱢ ᱡᱷᱤᱞ ᱥᱩᱨ ᱥᱩᱯᱩᱨ ᱵᱩᱨᱩ ᱮᱞᱟᱠᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱦᱩᱥᱮᱱ ᱥᱟᱜᱚᱨ ᱡᱷᱤᱞ ᱥᱮᱞᱮᱫ ᱟᱠᱟᱱᱟ, ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱚᱧᱮ ᱨᱮ ᱥᱚᱦᱚᱨ ᱛᱷᱟᱯᱚᱱ ᱠᱷᱚᱱ ᱫᱚ ᱢᱟᱲᱟᱝ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱭᱫᱨᱟᱵᱟᱫᱽ ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱨᱮ ᱖.᱙ ᱢᱤᱞᱤᱭᱚᱱ ᱛᱟᱦᱮᱱ ᱦᱚᱲ ᱟᱜ ᱦᱚᱲ ᱮᱞ ᱥᱟᱶ ᱥᱤᱧᱚᱛ ᱨᱮᱱᱟᱜ ᱯᱩᱱᱟᱝ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ, ᱟᱨ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮ ᱙.᱗ ᱢᱤᱞᱤᱭᱚᱱ ᱦᱚᱲ ᱟᱜ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱛᱩᱨᱩᱭ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱛᱮᱭᱟᱨᱟ ᱾ ᱥᱤᱧᱚᱛ ᱨᱮ ᱢᱟᱦᱟᱱᱚᱜᱽᱨᱤ ᱴᱚᱴᱷᱟ ᱾ ᱗᱔ ᱵᱤᱞᱤᱭᱚᱱ ᱟᱢᱮᱨᱤᱠᱟ ᱰᱚᱞᱟᱨ ᱟᱨᱡᱟᱣ ᱥᱟᱶᱛᱮ, ᱦᱟᱭᱫᱨᱟᱵᱟᱫᱽ ᱫᱚ ᱥᱤᱧᱚᱛ ᱨᱮ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱠᱟᱹᱣᱰᱤ ᱠᱟᱱᱟ ᱾

ᱱᱟᱜᱟᱢ	

ᱚᱛᱱᱚᱜ
ᱦᱟᱭᱫᱨᱟᱵᱟᱫᱽ ᱫᱚ ᱫᱤᱞᱞᱤ ᱠᱷᱚᱱ ᱮᱛᱚᱢ ᱨᱮ ᱑,᱕᱖᱖ ᱠᱤᱞᱚᱢᱤᱴᱚᱨ (᱙᱗᱓ ᱢᱤᱞ), ᱢᱩᱢᱵᱟᱭ ᱠᱷᱚᱱ ᱮᱛᱚᱢ ᱥᱟᱢᱟᱝ ᱨᱮ ᱖᱙᱙ ᱠᱤᱞᱚᱢᱤᱴᱚᱨ (᱔᱓᱔ ᱢᱤᱞ) ᱟᱨ ᱥᱚᱲᱚᱠ ᱰᱟᱦᱟᱨ ᱛᱮ ᱵᱮᱝᱜᱟᱞᱩᱨᱩ ᱠᱷᱚᱱ ᱠᱚᱧᱮ ᱨᱮ ᱕᱗᱐ ᱠᱤᱞᱚᱢᱤᱴᱚᱨ (᱓᱕᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱮᱛᱚᱢ ᱥᱟᱢᱟᱝ ᱥᱤᱧᱚᱛ ᱨᱮ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱰᱟᱠᱠᱟᱱ ᱯᱟᱴᱷᱟᱨ ᱨᱮ ᱢᱮᱱᱟᱜ ᱢᱩᱥᱤ ᱜᱟᱰᱟ ᱫᱷᱟᱨᱮ ᱨᱮ ᱾ ᱜᱨᱮᱴᱟᱨ ᱦᱟᱭᱫᱨᱟᱵᱟᱫᱽ ᱨᱮ ᱖᱒᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱔᱑ ᱜᱟᱺᱴ ᱢᱤᱞ) ᱥᱮᱞᱮᱫ ᱟᱠᱟᱱᱟ, ᱱᱤᱭᱟᱹ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱢᱟᱦᱟᱱᱚᱜᱚᱨᱤ ᱴᱚᱴᱷᱟ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱛᱮᱭᱟᱨ ᱟᱠᱟᱱᱟ ᱾ ᱕᱓᱖ ᱢᱤᱴᱚᱨ (᱑,᱗᱕᱙ ᱯᱷᱤᱴ) ᱩᱥᱩᱞ ᱥᱟᱶᱛᱮ, ᱦᱟᱭᱫᱨᱟᱵᱟᱫᱽ ᱢᱩᱬ ᱞᱮᱠᱟᱛᱮ ᱜᱨᱮᱭ ᱟᱨ ᱜᱩᱞᱟᱵᱤ ᱜᱨᱮᱱᱟᱭᱤᱴ ᱨᱮᱱᱟᱜ ᱰᱷᱚᱞᱟᱱ ᱟᱜ ᱚᱛᱮᱛ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱦᱩᱰᱤᱧ ᱵᱤᱨ, ᱖᱗᱒ ᱢᱤᱴᱚᱨ (᱒,᱒᱐᱕ ᱯᱷᱤᱴ) ᱨᱮ ᱟᱹᱰᱤ ᱥᱟᱸᱜᱮ ᱵᱚᱸᱡᱟᱨᱟ ᱵᱤᱨ ᱥᱟᱶ ᱵᱤᱛᱟᱹᱣ ᱠᱮᱫᱼᱟ ᱾ ᱥᱚᱦᱚᱨ ᱨᱮ ᱟᱹᱰᱤ ᱜᱟᱱ ᱡᱷᱤᱞ ᱢᱮᱱᱟᱜᱼᱟ ᱚᱠᱚᱭ ᱫᱚ ᱥᱟᱜᱚᱨ ᱠᱚ ᱢᱮᱛᱟᱜᱼᱟ, ᱡᱟᱦᱟᱸᱭᱟᱜ ᱟᱹᱲᱟᱹ ᱠᱟᱱᱟ "ᱫᱚᱨᱭᱟ" ᱾ ᱢᱩᱥᱤ ᱨᱮ ᱰᱮᱢ ᱛᱮ ᱛᱮᱭᱟᱨ ᱟᱠᱟᱱᱟ ᱠᱨᱤᱛᱨᱤᱢ ᱡᱷᱤᱞ ᱥᱮᱞᱮᱫ ᱟᱠᱟᱱᱟ, ᱡᱮᱞᱮᱠᱟ ᱦᱩᱥᱮᱱ ᱥᱟᱜᱚᱨ (ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱥᱩᱨ ᱑᱕᱖᱒ ᱨᱮ ᱛᱮᱭᱟᱨ ᱟᱠᱟᱱᱟ), ᱩᱥᱢᱟᱱ ᱥᱟᱜᱚᱨ ᱟᱨ ᱦᱮᱢᱟᱭᱚᱛ ᱥᱟᱜᱚᱨ ᱾ ᱑᱙᱙᱖ ᱫᱷᱟᱵᱤᱡ, ᱥᱚᱦᱚᱨ ᱨᱮ ᱑᱔᱐ ᱡᱷᱤᱞ ᱟᱨ ᱘᱓᱔ ᱫᱟᱜ ᱴᱮᱸᱠ (ᱟᱦᱟᱨ) ᱛᱟᱦᱮᱸ ᱠᱟᱱᱟ ᱾

ᱦᱚᱲ ᱮᱞ
 ᱛᱤᱥ ᱡᱤᱮᱪᱮᱢᱥᱤ ᱒᱐᱐᱗ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ, ᱚᱱᱟ ᱚᱠᱛᱚ ᱱᱚᱜᱚᱨ ᱯᱟᱞᱤᱠᱟ ᱟᱜ ᱟᱢᱮᱴᱟᱜ ᱴᱚᱴᱷᱟ ᱫᱚ ᱑᱗᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱘ ᱜᱟᱺᱴ ᱢᱤᱞ) ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱖᱒᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱔᱑ ᱜᱟᱺᱴ ᱢᱤᱞ) ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱦᱚᱲ ᱮᱞ ᱫᱚ ᱘᱗% ᱵᱟᱲᱦᱟᱣ ᱦᱩᱭ ᱮᱱᱟ, ᱱᱚᱣᱟ ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱓,᱖᱓᱗,᱔᱘᱓ ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱖,᱘᱐᱙,᱙᱗᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱒᱔% ᱫᱚ ᱥᱤᱧᱚᱛ ᱨᱮ ᱮᱢᱟᱱ ᱴᱷᱟᱶ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱵᱟᱦᱨᱮ ᱨᱤᱱ ᱦᱚᱲ, ᱦᱟᱭᱫᱨᱟᱵᱟᱫᱽ ᱫᱚ ᱫᱤᱥᱚᱢ ᱨᱮᱱᱟᱜ ᱯᱩᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱛᱮᱭᱟᱨ ᱟᱠᱟᱱᱟ ᱾  ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱫᱚ, ᱦᱚᱲ ᱮᱞ ᱰᱮᱱᱥᱤᱴᱤ ᱑᱘,᱔᱘᱐/ᱜᱟᱺᱴ ᱠᱤᱞᱚᱢᱤᱴᱚᱨ (᱔᱗,᱙᱐᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱱᱤᱭᱟᱹ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱦᱟᱭᱫᱨᱟᱵᱟᱫᱽ ᱥᱚᱦᱨᱤ ᱮᱜᱽᱨᱤᱜᱞᱚᱢᱮᱥᱚᱱ ᱨᱤᱱ ᱦᱚᱲ ᱮᱞ ᱫᱚ ᱗,᱗᱔᱙,᱓᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱤᱭᱟᱹ ᱫᱚ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱛᱩᱨᱩᱭ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱨᱤ ᱜᱩᱴ ᱛᱮᱭᱟᱨ ᱞᱮᱱ ᱛᱟᱦᱮᱸᱫ ᱾

ᱠᱟᱹᱣᱰᱤ ᱟᱹᱨᱤ	

ᱠᱟᱞᱪᱟᱨ	

ᱢᱮᱰᱤᱭᱟ	

ᱥᱮᱪᱮᱫ	


ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ	


ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 
 A guide to Hyderabad
 Hyderabad Metro

 Hyderabad Encyclopædia Britannica entry


ᱛᱷᱚᱠ:ᱦᱟᱭᱫᱨᱟᱵᱟᱫᱽ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮ ᱥᱚᱦᱚᱨ
ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱡᱽᱜᱟᱲ ᱥᱚᱦᱚᱨ
ᱛᱷᱚᱠ:High-technology business districts in India
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱱᱟᱜᱟᱢᱤᱭᱟᱹ ᱦᱚᱱᱚᱛ
ᱛᱷᱚᱠ:ᱟᱭᱟᱨ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ
ᱛᱷᱚᱠ:ᱟᱭᱟᱨ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱟᱭᱟᱨ ᱨᱟᱡᱽᱜᱟᱲ ᱥᱚᱦᱚᱨ
ᱛᱷᱚᱠ:Populated places established in 1591
ᱛᱷᱚᱠ:1591 establishments in Asia
ᱛᱷᱚᱠ:1590s establishments in India